rejauldu/bengali-wikipedia huggingface dataset:
বুলাবুলি (বা ভোলাভুলি নামেও অভিহিত) হচ্ছে সুরমা-কুশিয়ারা উপত্যকা তথা সিলেট অঞ্চলের একটি প্রাচীন লোক উৎসব।   উদযাপন  হিন্দু সম্প্রদায়ের কাছে ভোলাভুলিকে ধর্মীয় অনুষ্ঠান মনে করা হলেও এটি হিন্দু-মুসলিম সবাই সমানভাবে পালন করে থাকেন। ভোলাভুলির অন্যতম আকর্ষণ ছিল- এক বাড়ি থেকে অন্য বাড়িতে গিয়ে কলা গাছের পাছল (পাতা ছড়ানো ডাল) দিয়ে মানুষের ভোলা ছাড়ানো। তখন ভোলা ছাড়ানোর সময় সিলেটি ভাষায় কিছু ছড়া গাওয়া হতো, যা লোকমুখে এখনো প্রচলিত: ভোলা ছাড়, ভুলি ছাড় বার মাইয়া পিছা ছাড়। ভাত খাইয়া লড়চড় পানি খাইয়া পেঠ ভর। খাইয়া না খাইয়া ফোল হাজার টাকার মূল। আবার বাঁশ ও খড় দিয়ে মানুষের মত একটি ‘ভোলা’ তৈরি করে সন্ধ্যায় ছেলে-মেয়েরা একত্রিত হয়ে এই ভোলায় আগুন ধরিয়ে দিত। এ সময় বলা হতো- ভোলা পুড়, ভুলি পুড় মশা মাছি বাইর-হ টাকা পয়সা ঘর-ল সংসারের জঞ্জাল দূর-হ!  ভোলাভুলি সম্পর্কে বিশিষ্ট লোক গবেষক কামিনী কুমার রায়ের উদ্বৃতি দিয়ে ড. ওয়াকিল আহমদ বলেন- "কার্তিক সংক্রান্তির সন্ধ্যায় খড়কুটা দিয়ে মানুষের মত একটা মূর্তি তৈয়ার করিয়া উহার মাথায় ধূপ, সরিষা, শুকনা পাটপাতা ও কয়েকটা মশা-মাছি রাখিয়া আগুন ধরাইয়া দেওয়া হয়। তার পর একজন সেই জ্বলন্ত মূর্তিটিকে লইয়া চতুর্দিকে দৌঁড়ায়, আর চিৎকার করিয়া বলে-  'ভালা আইয়ে- বুরা যায়,  মশা-মাছির মুখ পোড়া যায়।  দো! দো! দো!"  তথ্যসূত্র   বিষয়শ্রেণী:বাংলাদেশের সংস্কৃতি বিষয়শ্রেণী:সিলেটি সংস্কৃতি
বাঁকসিয়া (বৈজ্ঞানিক নাম:Banksia) হচ্ছে প্রোটিয়াসি পরিবারের প্রায় ১৭০ প্রজাতিবিশিষ্ট একটি গণের নাম। এটি গুল্ম জাতীয় গাছ।আদি নিবাস অস্ট্রেলিয়া। এদের ফুল আলাদাভাবে ১০০ থেকে ১০০০ টি পর্যন্ত ছোট ফুলের সমন্বয়ে একটি ফুল। প্রাকৃতিকভাবে নিজেকে রক্ষা করার অদ্ভুত উপায় রয়েছে বাঁকসিয়া ফলের, ফলের আবরণ বিভিন্ন প্রাণিকুল ও আগুন থেকে বীজকে রক্ষা করতে সক্ষম। অনেক সময় দেখা গেছে সমস্ত গাছ, ফুল সব পুড়ে গেলেও বীজ অক্ষত রয়েছে। ফুল ফুটলে সাধারণত হলুদ রঙ থেকে লাল রঙে পরিবর্তিত হয়। হেমন্ত থেকে বসন্ত পর্যন্ত ফুলের সময় কাল। বাঁকসিয়ার ফল এতো বেশি শক্ত যে এর থেকে বীজ সংগ্রহ করতে চাইলে ওভেনে ১২০-১৪০ সেলসিয়াস তাপমাত্রায় এক ঘণ্টা রেখে দিলে ফল ফেটে গিয়ে বীজ বের হয়ে আসবে।  বিবরণ left|thumb|250px|জোড়ায় ফুলের কুঁড়ি গজিয়ে নবীন বাঁকসিয়ার পুষ্পবিন্যাস বাঁকসিয়া  গাছ বা গুল্ম হিসেবে জন্মায়। গাছগুলো উঁচু প্রজাতি, যেমন, B. integrifolia (সমুদ্রতীরের বাঁকসিয়া) এবং B. seminuda (নদী বাকসিয়া), প্রায় সাধারণত ১৫ মিটার উঁচু, কিছু এমনকি ৩০ মিটার পর্যন্ত উঁচু হতে পারে।  তথ্যসূত্র  বহিঃসংযোগ      The Banksia Page of ASGAP  Banksia Study Group of ASGAP  Banksia Farm, Private collection of all Banksia Species, Mount Barker, Western Australia  বিষয়শ্রেণী:বাঁকসিয়া বিষয়শ্রেণী:অস্ট্রেলিয়ার উদ্ভিদ বিষয়শ্রেণী:প্রোটিয়াসি গণ
উইলিয়াম পিটার চার্লস ওসপ্রে (জন্ম ৭ মে ১৯৯৩) একজন ইংরেজ পেশাদার কুস্তিগির। ২০২৩ সালের নভেম্বর অনুযায়ী, তিনি অল এলিট রেসলিং (এইডাব্লিউ) তে চুক্তিবদ্ধ রয়েছেন, যেখানে তিনি তার প্রথম এইডাব্লিউ আন্তর্জাতিক চ্যাম্পিয়ন হিসেবে রাজত্ব করছেন। এছাড়াও তিনি নিউ জাপান প্রো রেসলিং (এনজেপিডাব্লিউ) এর সাথে আট বছর কাটানোর জন্যও পরিচিত, যেখানে তিনি আইডাব্লিউজিপি ওয়ার্ল্ড হেভিওয়েট চ্যাম্পিয়নশিপ সহ বিভিন্ন চ্যাম্পিয়নশিপ জয় করেছেন। ওসপ্রেকে ভক্ত, সহকর্মী এবং ক্রীড়া সাংবাদিকরা সর্বকালের সেরা ইন-রিং পারফর্মারদের একজন হিসাবে বিবেচনা করেন।  সে একজন সাবেক আরওএইচ ওয়ার্ল্ড টেলিভিশন চ্যাম্পিয়ন, প্রোগ্রেস চ্যাম্পিয়ন, ২০১৬ সালের বেস্ট অফ দি সুপার জুনিয়র টুর্নামেন্ট বিজেতা। এছাড়াও পেশাদারি কুস্তিতে তার অসংখ্য অর্জন রয়েছে। ওসপ্রে সর্বপ্রথম ব্রিটন যে আইডাব্লিউজিপি জুনিয়র হেভিওয়েট এবং বেস্ট অফ দি সুপার জুনিয়র টুর্নামেন্ট জিতে।  ওসপ্রে ২০১১ সালে যুক্তরাজ্যের স্বাধীন প্রচারণায় তার কর্মজীবন শুরু করেন। ২০১৬ সালে, এজে স্টাইলস এর সুপারিশ করার পর, তিনি জাপানি প্রচারণা এনজেপিডাব্লিউ এর সাথে জুনিয়র হেভিওয়েট বিভাগের অংশ হিসাবে কাজ শুরু করেন। তিনি তিনবারের আইডাব্লিউজিপি জুনিয়র হেভিওয়েট চ্যাম্পিয়ন এবং ২০১৬ ও ২০১৯ সালের বেস্ট অফ দ্য সুপার জুনিয়র এর বিজয়ী হন। ২০১৯ সালে, ওসপ্রে নেভার ওপেনওয়েট চ্যাম্পিয়নশিপ জিতেন। একই বছর, ওসপ্রে হেভিওয়েট কুস্তিগীরদের সমন্বিত এনজেপিডাব্লিউ-এর বৃহত্তম টুর্নামেন্ট জি১ ক্লাইম্যাক্স এ অংশগ্রহণ করেন। ২০২০ সালে, তিনি হেভিওয়েট বিভাগে চলে যান, যেখানে তিনি আইডাব্লিউজিপি ওয়ার্ল্ড হেভিওয়েট চ্যাম্পিয়নশিপ জিতেন।  এইডাব্লিউ'র সাথে চুক্তিবদ্ধ হওয়ার আগে, ওসপ্রে পর্যায়ক্রমে আমেরিকান রেসলিং সার্কিটে যোগ দিয়েছিলেন; তিনি এনজেপিডাব্লিউ এর অংশীদার প্রচারণা টোটাল ননস্টপ অ্যাকশন রেসলিং (টিএনএ, পূর্বে ইমপ্যাক্ট রেসলিং নামে পরিচিত) এবং রিং অফ অনার (আরওএইচ) তে উপস্থিত হয়েছেন, যেখানে তিনি সাবেক "আরওএইচ ওয়ার্ল্ড টেলিভিশন চ্যাম্পিয়নশিপ" জিতেছেন।  ২০২২ এবং ২০২৩ সালে এইডাব্লিউ তে উপস্থিত হওয়ার পরে, তিনি কোম্পানির সাথে চুক্তিবদ্ধ হোন এবং ২০২৪ সালের ফেব্রুয়ারিতে এনজেপিডাব্লিউ'র সাথে চুক্তির মেয়াদ শেষ হওয়ার পরে আনুষ্ঠানিকভাবে এইডাব্লিউ'র সাথে যোগ দেন।  রেসলিং সাংবাদিক ডেভ মেল্টজারের দেওয়া সর্বাধিক ৫ বা তার বেশি তারকা ম্যাচের রেকর্ডটি ওসপ্রেয়ের দখলে রয়েছে, ৫ তারকা পাওয়া মোট ম্যাচ ৩৮ টি।   তথ্যসূত্র    বহিঃসংযোগ      বিষয়শ্রেণী:পেশাদার কুস্তিগির বিষয়শ্রেণী:জীবিত ব্যক্তি বিষয়শ্রেণী:প্রাথমিক পেশাদারি কুস্তি নিবন্ধ বিষয়শ্রেণী:১৯৯৩-এ জন্ম বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
চাঁদ মিনার বা চাঁদের টাওয়ার ভারতের দৌলতাবাদে অবস্থিত একটি মধ্যযুগীয় মিনার। মিনারটি মহারাষ্ট্র রাজ্যের দৌলতাবাদ-দেওগিরি দুর্গ প্রাঙ্গণের নিকটে অবস্থিত। রাজা আলাউদ্দিন বাহমনি ১৪৪৫ সালে দুর্গটি দখলের স্মরণে এই মিনারটি নির্মাণ করেন। দিল্লির কুতুব মিনারের সাথে মিল রেখে এবং এ থেকে অনুপ্রাণিত হয়ে মিনারটি নির্মাণ করা হয়।  চাঁদ মিনারটি দক্ষিণ ভারতের ইন্দো-ইসলামিক স্থাপত্যশৈলীর সেরা নমুনাগুলির একটি হিসাবে বিবেচিত হয়। মিনারটি ৪ তলাবিশিষ্ট এবং ৬৩ মিটার উঁচু। এটিতে   ২৪ টি কক্ষ রয়েছে।  মিনারের গোড়ায় একটি ছোট মসজিদ বা প্রার্থনা কক্ষ রয়েছে। যা পারস্যের নীল টাইলস দিয়ে সজ্জিত করা। মিনারটি ভারতীয় দেশীয় কিছু  স্থাপত্য বৈশিষ্ট্যও প্রদর্শন করে যেমন দেত্তয়ালাগারগুলো তার বারান্দাগুলিকে ধরে রেখেছে। মিনারটির উচ্চতা এমন যা দৌলতাবাদ দুর্গের প্রতিটি কোণ থেকে দেখা যায়।   চিত্রশালা    তথ্যসূত্র      বিষয়শ্রেণী:ঔরঙ্গাবাদ জেলা, মহারাষ্ট্র বিষয়শ্রেণী:ভারতের টাওয়ার বিষয়শ্রেণী:মিনার
রবার্ট আনড্রিখ (; জন্ম: ২২ সেপ্টেম্বর ১৯৯৪) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার লেভারকুজেন এবং জার্মানি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।  ২০১১ সালে, আনড্রিখ জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় দুই বছর যাবত জার্মানির বয়সভিত্তিক দলের হয়ে খেলার পর, তিনি ২০২৩ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।  প্রারম্ভিক জীবন রবার্ট আনড্রিখ ১৯৯৪ সালের ২২শে সেপ্টেম্বর তারিখে জার্মানির পটসডামে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আনড্রিখ জার্মানি অনূর্ধ্ব-১৮, জার্মানি অনূর্ধ্ব-১৯ এবং জার্মানি অনূর্ধ্ব-২০ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি প্রায় ২ বছরে ১৯ ম্যাচে অংশগ্রহণ করেছেন।  ২০২৩ সালের ২১শে নভেম্বর তারিখে, ২৯ বছর, ১ মাস ও ৩০ দিন বয়সে, ডান পায়ে ফুটবল খেলায় পারদর্শী আনড্রিখ অস্ট্রিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন।https://int.soccerway.com/matches/2023/11/21/world/friendlies/austria/germany/4216434/ উক্ত ম্যাচের ৬১তম মিনিটে মধ্যমাঠের খেলোয়াড় লেয়ন গোরেৎস্কার বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/freundschaft-2023-november-oesterreich-deutschland/ ম্যাচে তিনি ২৩ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/4156977 ম্যাচটি অস্ট্রিয়া ২–০ গোলের ব্যবধানে জয়লাভ করেছিল।https://www.national-football-teams.com/matches/report/37775/Austria_Germany.html জার্মানির হয়ে অভিষেকের বছরে আনড্রিখ সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল জার্মানি  ২০২৩  ১  ০ ২০২৪  ২  ০ সর্বমোট  ৩  ০  তথ্যসূত্র  বহিঃসংযোগ                     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বায়ার ০৪ লেভারকুজেনের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-১৯ আন্তর্জাতিক ফুটবলার বিষয়শ্রেণী:জার্মানির অনূর্ধ্ব-২০ আন্তর্জাতিক ফুটবলার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:৩. লিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:হের্টা বিএসসির খেলোয়াড় বিষয়শ্রেণী:হের্টা বিএসসি ২-এর খেলোয়াড় বিষয়শ্রেণী:স্পোর্টস ক্লাব ভেহেন ভিসবাডেনের খেলোয়াড় বিষয়শ্রেণী:১. ফুটবল ক্লাব ইউনিয়ন বার্লিনের খেলোয়াড় বিষয়শ্রেণী:১. ফুটবল ক্লাব হাইডেনহাইমের খেলোয়াড়
শাহাগোলা ইউনিয়ন বাংলাদেশের রাজশাহী বিভাগের নওগাঁ জেলার আত্রাই উপজেলার অন্তর্গত একটি ইউনিয়ন।   অবস্থান ও সীমানা    ইতিহাস  কালের স্বাক্ষীবহনকারী আত্রাই উপজেলার একটি ঐতিহ্যবাহী ইউনিয়ন ০১ নং সাহাগোলা ইউনিয়ন পরিষদ। কালপরিক্রমায় ইউনিয়নটি শিক্ষা, সংস্কৃতি, ধর্মীয় অনুষ্ঠান, ও খেলাধুলাসহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।   প্রশাসনিক এলাকা  গ্রাম সমূহ :মোট ২২ টি গ্রাম ।  ১. চৌধুরী ভবানীপুর ,  ২. মির্জাপুর ,  ৩. রসুলপুর,  ৪. আমরুল জাতপারা ,  ৫. হাতিয়াপারা,  ৬. মাগুরাপারা,  ৭. ছোট ডাঙ্গা,  ৮. বড় ডাঙ্গা,  ৯. চাপরা,  ১০. বহলা,  ১১. তাড়াটিয়া   আয়তন ও জনসংখ্যা  আয়তন : ৫৯২০ একর ।  জনসংখ্যা : ২২৩০৭ ( ২০১১ অনুযায়ী)   শিক্ষা   শিক্ষার হার : ৩৫.৫৩% (২০০১ অনুযায়ী)  শিক্ষা প্রতিষ্ঠান সমূহ :   ১. ভবানীপুর গিরিজা শংকর উচ্চ বিদ্যালয় ।  ২. ১৪ নং ভবানীপুর সরকারি প্রাথমিক বিদ্যালয় ।  ৩. হাতিয়াপাড়া সরকারি প্রাথমিক বিদ্যালয়   দর্শনীয়স্থান    ভবানীপুর জমিদার বাড়ি   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- মোঃ মাহবুবুর রশিদ  +প্রাক্তন চেয়ারম্যানগণের তালিকাক্রমিকনামমেয়াদ০১মোঃ শফিকুল ইসলাম বাবু ০২০৩০৪০৫০৬০৭   আরও দেখুন    রাজশাহী বিভাগ  নওগাঁ জেলা   তথ্যসূত্র   বিষয়শ্রেণী:আত্রাই উপজেলার ইউনিয়ন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। বাংলাদেশের আর্থ-সামাজিক-জ্ঞানতাত্ত্বিক-অবকাঠামোগত অবস্থা বিবেচনায় এধরণের শিক্ষাপ্রতিষ্ঠানের নিবন্ধ দ্রুত বিচারধারায় তাৎক্ষণিকভাবে অপসারণ যোগ্য হওয়া উচিত। Ashiq Shawon (আলাপ) ১১:৫২, ১২ মে ২০২৪ (ইউটিসি) সাইদুর রহমান মেমোরিয়াল উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য মাধ্যমিক বিদ্যালয় নয়। উল্লেখযোগ্য প্রচার নেই। কোনো তথ্যসূত্র নেই। অর্ঘ্য বড়ুয়া (আলাপ) ০৪:২৮, ২ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
রাশি খান্না (ইংরেজি: Raashi Khanna; জন্ম: ৩০ নভেম্বর ১৯৯০) হলেন একজন ভারতীয় অভিনেত্রী যিনি মূলত তেলুগু চলচ্চিত্রে অভিনয় করেন। তার অভিনীত প্রথম তেলুগু চলচ্চিত্র ছিলো উহালু গুসাগুসালাদে যেটি ২০১৪ সালে মুক্তি পায়"Rashi about Oohalu Gusagusalade". Idle Brain. Retrieved 27 July 2014."'Language is not a barrier',says Rashi". Times of India. Retrieved 27 July 2014. যদিও ২০১৩ সালে মুক্তিপ্রাপ্ত হিন্দি চলচ্চিত্র  মাদ্রাস ক্যাফে"I dont believe in Love @ 1st sight". Times of India. Retrieved 25 June 2014."I'm a Destiny's child". Rediff. Retrieved 25 June 2014. ছিলো তার অভিনীত প্রথম চলচ্চিত্র। তেলুগু চলচ্চিত্র শিল্পের জনপ্রিয় অভিনেতা রবি তেজা এর সঙ্গে বেঙ্গল টাইগার চলচ্চিত্রে অসাধারণ অভিনয় করে তিনি প্রথম বক্স অফিস সফলতা পান এবং সমালোচকদের দৃষ্টি আকর্ষণ করেন।   অভিনয় জীবন     চলচ্চিত্রের তালিকা    চিহ্নিত চলচ্চিত্র এখনো মুক্তি পায়নি।  সাল চলচ্চিত্র ভাষা ২০১৩  মাদ্রাস ক্যাফে  হিন্দি  ২০১৪  মানাম  তেলুগু ২০১৪  ওহালু গুসাগুসালদে  তেলুগু২০১৪  জরু  তেলুগু২০১৫  জিল তেলুগু২০১৫  শিভাম তেলুগু২০১৫  বেঙ্গল টাইগার তেলুগু২০১৬  সুপ্রীম তেলুগু২০১৬  অক্সিজেন  তেলুগু2016 Hyper  তেলুগু   তথ্যসূত্র   বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:দিল্লির নারী মডেল বিষয়শ্রেণী:নয়াদিল্লির অভিনেত্রী বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু জি সিনে পুরস্কার বিজয়ী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:সিনেমা পুরস্কার বিজয়ী বিষয়শ্রেণী:ভারতীয় ওয়েব ধারাবাহিক অভিনেত্রী
মগনলাল মেঘরাজ বাংলা সাহিত্যে খলনায়কদের মধ্যে অন্যতম শ্রেষ্ঠ চরিত্র।  ফেলুদার অন্যতম আইকনিক চরিত্র।  ফেলুদার ভাষায় তার সবচেয়ে শ্রেষ্ঠ শত্রু। ফেলুদা মোট তিনটি কাহিনীতে তার মোকাবিলা করেন। জয় বাবা ফেলুনাথ, যত কাণ্ড কাঠমান্ডুতে ছাড়া গোলাপী মুক্তা রহস্য কাহিনীতে এসেছেন মগনলাল প্রধান অপরাধীর ভূমিকায়। সত্যজিৎ রায়ের পরিচালনায় জয় বাবা ফেলুনাথ চলচ্চিত্রে মগনলাল মেঘরাজের ভূমিকায় অভিনয় করেছিলেন উৎপল দত্ত। টেলিসিরিয়ালে মোহন আগাসে এই ভূমিকায় অভিনয় করেন যত কাণ্ড কাঠমান্ডুতে ও গোলাপী মুক্তা রহস্য উপন্যাসে। এই টেলিছবির পরিচালক ছিলেন সন্দীপ রায়।   তথ্যসূত্র   বিষয়শ্রেণী:কল্পকাহিনীর চরিত্র
অর্জুন কুমার সেনগুপ্ত (১০ জুন ১৯৩৭ - ২৬ সেপ্টেম্বর ২০১০) ছিলেন একজন ভারতীয় অর্থনীতিবিদ। তিনি ভারতের সংসদ সদস্য হিসেবে দায়িত্ব পালন করেন, ২০০৬ থেকে তার মৃত্যু পর্যন্ত রাজ্যসভায় পশ্চিমবঙ্গের প্রতিনিধিত্ব করেন।Profile on Rajya Sabha website . একজন পার্লামেন্টারিয়ান হওয়ার পাশাপাশি তিনি ভারতের অন্যতম বিখ্যাত অর্থনীতিবিদ ছিলেন এবং একজন শিক্ষাবিদ এবং অর্থনৈতিক নীতি প্রশাসক হিসাবে বহুমুখী কর্মজীবনের নেতৃত্ব দেন।  তথ্যসূত্র   বিষয়শ্রেণী:ভারতের পরিকল্পনা কমিশনের সদস্য বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০১০-এ মৃত্যু বিষয়শ্রেণী:১৯৩৭-এ জন্ম বিষয়শ্রেণী:পশ্চিমবঙ্গের রাজ্যসভা সদস্য
১০,০০০, এবং আরো ১টি ধর্ষণ বাংলাদেশি লেখক হুমায়ুন আজাদ রচিত একটি উপন্যাস। ফেব্রুয়ারি, ২০০৩ সালে (ফাল্গুন, ১৪০৯ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। উপন্যাসে একটি তরুণী কীভাবে ধর্ষণের শিকার হবার পর পুনরায় সামাজিক-ধর্মীয়ভাবে নিপীড়ন ও নিগ্রহের শিকার হয় তা উপস্থাপিত হয়েছে।  আজাদ এই উপন্যাসের উৎসর্গ পাতায় লিখেছেন, "১০,০০০, এবং আরো ১টি ও অজস্র ধর্ষিতাকে- বাংলাদেশকে"।  সারাংশ 'বি. দ্র. সারাংশটি বইয়ের ফ্ল্যাপ থেকে নেওয়া  বাংলাদেশ এখন হয়ে উঠেছে এক উপদ্রুত ভূখণ্ড; হয়ে উঠেছে ধর্ষণের এক বিশাল রঙ্গমঞ্চ, ৫৬,০০০ বর্গমাইলব্যাপী পীড়নের এক শোচনীয় প্রেক্ষাগার। ধর্ষিত হচ্ছে মাটি মেঘ নদী রৌদ্র জ্যোৎস্না দেশ, এবং নারীরা। একটি ধর্ষণের কাহিনী বলা হয়েছে এ-উপন্যাসে। ধর্ষিত ময়না আত্মহত্যা করে নি, অভিযোগ করে নি; সে তার অবৈধ সন্তানটিকে টুকরো টুকরো করেছে একটি ধারালো দা দিয়ে; এবং প্রতিশোধ নিয়েছে- সে অন্তত একটি শুয়োরকে টুকরো  টুকরো করতে পেরেছে।  আরও দেখুন  হুমায়ুন আজাদের গ্রন্থতালিকা  তথ্যসূত্র  বহিঃসংযোগ  বিষয়শ্রেণী:২০০৩-এর উপন্যাস‎ বিষয়শ্রেণী:২১শ শতাব্দীর উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:ধর্ষণ সম্পর্কে কল্পকাহিনী বিষয়শ্রেণী:ধর্ষণ সম্পর্কিত বই বিষয়শ্রেণী:নারী সম্পর্কিত বই বিষয়শ্রেণী:হুমায়ুন আজাদের উপন্যাস বিষয়শ্রেণী:সমর মজুমদারের প্রচ্ছদ শিল্প সহ বই বিষয়শ্রেণী:আগামী প্রকাশনীর বই বিষয়শ্রেণী:২০০৩-এর বাংলাদেশী উপন্যাস
আবু বকর আল-'আয়দ্রুসের মসজিদ বা আয়দ্রুস মসজিদ () হলো ইয়েমেনের অ্যাডেন গভর্নোরেটের ক্র্যাটারের আইদ্রুস স্ট্রিটে অবস্থিত একটি সুফি মসজিদ। মসজিদটি অ্যাডেনের অন্যতম প্রধান মসজিদ, এটির নামকরণ করা হয়েছিল অ্যাডেনের ওয়ালি আবু বকর আল-আয়দ্রুসের নামে।  মসজিদটি পঞ্চদশ-শতাব্দীর শেষের দিকে বা ষোড়শ-শতাব্দীর প্রথমদিকে নির্মিত। ১৮৫৯ সালে মসজিদটি ধ্বংস হওয়ার পরে পুনর্নির্মাণ করা হয়। ১৯৯৪ সালের ইয়েমেনের গৃহযুদ্ধের সময়, উত্তর ইয়েমেনের ইসলামী মৌলবাদীরা মসজিদের বেশিরভাগ অংশ ক্ষতিগ্রস্ত করে, কুরআনের অনুলিপি পুড়িয়ে দেয় এবং সমাধি ভাংচুর করে।  মসজিদটি অ্যাডেনের কয়েকটি ডাকটিকিটে মুদ্রিত হয়েছে।Stanley Gibbons Ltd. Stanley Gibbons' Simplified Stamp Catalogue; 24th ed., 1959. London: Stanley Gibbons Ltd.' p. 1   আরও দেখুন   ইয়েমেনের মসজিদের তালিকা  তথ্যসূত্র   বিষয়শ্রেণী:ইয়েমেনের মসজিদ
তাপ্তি নদী (গুজরাতি: તાપ્તી, হিন্দি: ताप्ती; আদিনাম তাপী নদী, সংস্কৃত: तापी) মধ্য ভারতের একটি নদী। ৭২৪ কিলোমিটার দীর্ঘ এই নদীটি উপদ্বীপীয় ভারতের অন্যতম প্রধান নদী। এই অঞ্চলে যে তিনটি মাত্র পশ্চিমবাহিনী নদী আছে, তাপ্তি তার মধ্যে অন্যতম (অন্য নদীদুটি হল নর্মদা ও মাহি নদী।  তাপ্তি নদীর উৎস দক্ষিণ মধ্যপ্রদেশের সাতপুরা পর্বতশ্রেণীর পূর্বভাগে। অতঃপর এই নদী পশ্চিমমুখে প্রবাহিত হয়ে মধ্যপ্রদেশের নিমার অঞ্চল, মহারাষ্ট্র রাজ্যের খান্দেশ ও পূর্ব বিদর্ভ অঞ্চলের উপর দিয়ে প্রবাহিত হয়ে দাক্ষিণাত্য মালভূমির উত্তর-পশ্চিম কোণ ঘেঁষে দক্ষিণ গুজরাতের সুরাট জেলায় সুরাট বন্দরনগরীর নিকট আরব সাগরের খাম্বাত উপসাগরে পতিত হয়েছে। সমান্তরালভাবে প্রবাহিত নর্মদা নদীর সঙ্গে এই নদী উত্তর ও দক্ষিণ ভারতের সীমা নির্দেশ করে। গুজরাত ও মহারাষ্ট্রের সীমানার কাছে তাপ্তি নদীর দক্ষিণে সহ্যাদ্রি বা পশ্চিমঘাট পর্বতমালার উৎস।   বহিঃসংযোগ   Tapti River Watershed Map and data  — World Resources Institute   তথ্যসূত্র   বিষয়শ্রেণী:মহারাষ্ট্রের নদনদী বিষয়শ্রেণী:মধ্যপ্রদেশের নদনদী বিষয়শ্রেণী:গুজরাতের নদনদী বিষয়শ্রেণী:খাম্বাত উপসাগর বিষয়শ্রেণী:মহারাষ্ট্রের নদী বিষয়শ্রেণী:গুজরাতের নদী
এডউইন এম. প্রিচার্ড (১৭ মে, ১৮৮৯ – ৩ এপ্রিল, ১৯৭৬) ছিলেন একজন মার্কিন ট্র্যাক এবং ফিল্ড অ্যাথলেট এবং আইরিশ আমেরিকান অ্যাথলেটিক ক্লাবের সদস্য যিনি ১৯১২ গ্রীষ্মকালীন অলিম্পিকে প্রতিদ্বন্দ্বিতা করেছিলেন।  তিনি নিউ জার্সির জার্সি সিটিতে জন্মগ্রহণ করেন এবং ইলিনয়ের হুইটনে মারা যান।  ১৯১২ সালে তিনি ১১০ মিটার হার্ডলস প্রতিযোগিতার সেমিফাইনালে বাদ পড়েন।   তথ্যসূত্র    সূত্র       বহিঃসংযোগ    Sports Reference.com এ এডউইন প্রিচার্ডের প্রোফাইল  উইংড ফিস্ট সংগঠন   FindAGrave এ এডউইন প্রিচার্ড  বিষয়শ্রেণী:১৮৮৯-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:১৯১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:মার্কিন যুক্তরাষ্ট্রের অলিম্পিক ট্র্যাক অ্যান্ড ফিল্ড মল্লক্রীড়াবিদ বিষয়শ্রেণী:মার্কিন পুরুষ হার্ডলার বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
থাম্ব|লক্ষীনারায়ণ শর্মা লক্ষ্মীনারায়ণ শর্মা (৫ সেপ্টেম্বর ১৯৩৩ - ১৭ অক্টোবর ২০০৮) ভারতীয় জনতা পার্টির একজন ভারতীয় রাজনীতিবিদ ছিলেন এবং রাজ্যসভায় মধ্য প্রদেশের প্রতিনিধিত্বকারী ভারতের সংসদ সদস্য ছিলেন।    তথ্যসূত্র    বহিঃসংযোগ    রাজ্যসভা ওয়েবসাইটে প্রোফাইল  বিষয়শ্রেণী:১৯৩৩-এ জন্ম বিষয়শ্রেণী:২০০৮-এ মৃত্যু বিষয়শ্রেণী:মধ্যপ্রদেশের রাজ্যসভা সদস্য বিষয়শ্রেণী:ভারতীয় জনসংঘের রাজনীতিবিদ বিষয়শ্রেণী:জনতা পার্টির রাজনীতিবিদ বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ১৯৬৭-১৯৭২
ছত্তিসগড় রাজ্য ক্রিকেট সংঘ হল ভারতের ছত্তিসগড় রাজ্য এবং ছত্তিসগড় ক্রিকেট দলের ক্রিকেট কার্যক্রমের নিয়ন্ত্রক সংস্থা। এটি ফেব্রুয়ারি ২০১৬ থেকে পূর্ণ সদস্য হিসাবে ভারতীয় ক্রিকেট কন্ট্রোল বোর্ডের সাথে অনুমোদিত Chhattisgarh gets full-member status   ইতিহাস  ২০১৩/১৪ সালে, ছত্তিশগড় অনূর্ধ্ব-১৬ এবং অনূর্ধ্ব-২৫ দলগুলি যথাক্রমে বিজয় মার্চেন্ট ট্রফির জোনাল লিগ এবং সিকে নাইডু ট্রফির প্লেট লিগে তাদের নিজ নিজ গ্রুপের নীচে সমাপ্ত করেছিল। তাদের অনূর্ধ্ব-১৯ দল অবশ্য কোচবিহার ট্রফি প্লেট লিগে তাদের গ্রুপে তৃতীয়–স্থান অর্জন করেছিল এবং একটি ফিসফিস করে নিম্ন স্তরের সেমি–ফাইনালের জন্য যোগ্যতা অর্জন করতে পারেনি।full member of the BCCI  বিসিসিআই প্রবিধান অনুসারে, একজন সহযোগী সদস্যকে পূর্ণ সদস্য হিসাবে উন্নীত করা যেতে পারে যদি উক্ত সদস্য একটি অবিচ্ছিন্ন পাঁচটি ক্রিকেট মৌসুমের জন্য সহযোগী সদস্য হন এবং এই জাতীয় সদস্য বোর্ডকে সন্তুষ্ট করেন যে তার এখতিয়ারে খেলাটি একটি মানদণ্ডে পৌঁছেছে। রঞ্জি ট্রফি জাতীয় টুর্নামেন্টে অংশগ্রহণের ন্যায্যতা।  ছত্তিশগড় সহ সিকিম ক্রিকেট অ্যাসোসিয়েশন, মণিপুর ক্রিকেট অ্যাসোসিয়েশন এবং বিহার ক্রিকেট অ্যাসোসিয়েশন হল বিসিসিআই-এর সহযোগী সদস্য। সহযোগী সদস্য হিসাবে, সিএসসিএস বিসিসিআই থেকে বার্ষিক ৭৫ লক্ষ টাকা অনুদান পায়।full member of the BCCI  ছত্তিশগড় রাজ্য ক্রিকেট সংঘেরও একটি ক্রিকেট একাডেমি ছিল যা জাতীয় ক্রিকেট একাডেমির সাথে অনুমোদিত এবং এনসিএ-এর প্রশিক্ষকরা প্রয়োজনীয় নির্দেশনা প্রদানের জন্য নিয়মিত বিরতিতে একাডেমি পরিদর্শন করেন।Zee News   টুর্নামেন্ট  সিএসসিএস সমস্ত বয়সের জন্য একটি আন্তঃজেলা টুর্নামেন্ট পরিচালনা করে যাতে ১৯টি দল - ১৮টি জেলা এবং ভিলাই স্টিল প্ল্যান্ট একটি আমন্ত্রণমূলক দল হিসাবে - বার্ষিক অংশগ্রহণ করে। রাজ্য দলের প্রতিনিধিত্ব করার জন্য একটি প্রণোদনা সহ এই টুর্নামেন্টটি রাজ্যের বাচ্চাদের জন্য একটি আশার রশ্মি দিয়েছে যারা একটি গুরুতর নকশাল হুমকি মোকাবেলা করছে।   হোম ভেন্যু  নয়া রায়পুরের শহীদ বীর নারায়ণ সিং আন্তর্জাতিক ক্রিকেট স্টেডিয়াম রাজ্যের ১০টি স্টেডিয়ামের মধ্যে একটি যেটি প্রথম-শ্রেণীর খেলা আয়োজন করতে পারে।  তথ্যসূত্র  বহিঃসংযোগ  এমপিসিএ  ইএসপিএনক্রিকইনফোর ভারতীয় ঘরোয়া প্রতিযোগিতার সম্পূর্ণ ইতিহাস  একাডেমি  বিষয়শ্রেণী:ভারতের ক্রিকেট প্রশাসন বিষয়শ্রেণী:ছত্তিশগড়ে ক্রিকেট বিষয়শ্রেণী:২০০০-এ প্রতিষ্ঠিত ক্রীড়া সংগঠন বিষয়শ্রেণী:ছত্তিশগড়ে ২০০০ প্রতিষ্ঠিত
সুজাতা মোহন একজন ভারতীয় চক্ষু চিকিৎসক। তিনি চেন্নাইতে থাকেন এবং চেন্নাই অঞ্চলে বিনামূল্যে চক্ষু চিকিৎসা প্রদান করেন। তাঁর এই জনহিতকর কাজের জন্য তিনি নারী শক্তি পুরস্কারে ভূষিত হয়েছেন।   জীবন  সুজাতা মোহন ভারতের চেন্নাইয়ের শঙ্কর নেত্রালয় নামক একটি চক্ষু হাসপাতালে পড়াশোনা করেছেন। সেখানে থাকাকালীন ১৯৮৬ সালে তাঁর ভবিষ্যৎ স্বামীর সাথে তাঁর পরিচয় হয়েছিল এবং এর পরের বছর তাঁরা বিয়ে করেন।  তিনি রাজন আই কেয়ার হাসপাতালের নির্বাহী মেডিকেল ডিরেক্টর। হাসপাতালের একটি দাতব্য বিভাগ রয়েছে যার নাম চেন্নাই ভিশন চ্যারিটেবল ট্রাস্ট, যাদের লক্ষ্য দক্ষিণ ভারতে দৃষ্টিশক্তি উন্নত করতে পারে এমন অপারেশন সরবরাহ করা। ট্রাস্টটির মূল ঘাঁটি চেন্নাইতে। চেন্নাই সহ কাঞ্চিপুরম, তিরুভাল্লুর, তিরুভান্নামালাই, ভেলোর এবং ভিলুপুরমের   দূরত্বের মধ্যে ট্রাস্টটি ৩,৫০০টি চোখের স্ক্রিনিং অপারেশন  করেছে। তারা দশ লক্ষ মানুষের চোখ পরীক্ষা করেছে এবং এর ফলে ১০০,০০০ এরও বেশি ছানি অপারেশন, ৭,০০০ কর্নিয়া প্রতিস্থাপন এবং ৩০০,০০০ জোড়া চশমা সরবরাহ করা হয়েছে। ছানি অপারেশনের মাধ্যমে রোগীর চোখের ভেতরে লেন্স স্থাপন করা হয় এবং এই পরিষেবা রোগীদের বিনামূল্যে প্রদান করা হয়েছে। এটি রোটারি ক্লাবের সহায়তায় অর্জন করা হয়েছে, তারা কর্নিয়াল চক্ষু প্রতিস্থাপনের জন্য এবং একটি ভ্যান গাড়ির জন্য অর্থায়ন করেছে, গাড়িটির মধ্যেই চোখের অপারেশন করা যাবে।  সুজাতা মোহন ২০১৯ সালের ৮ই মার্চ, নারী শক্তি পুরস্কারে ভূষিত হন। ২০১৮ সালের এই পুরস্কারটি আন্তর্জাতিক নারী দিবসে ভারতের রাষ্ট্রপতি কর্তৃক রাষ্ট্রপতি ভবনে প্রদান করা হয়েছিল।   ব্যক্তিগত জীবন  ১৯৮৭ সালের ২৬শে জানুয়ারী তাঁদের বাবা-মায়েরা বিবাহের জন্য আলোচনায় বসেছিলেন। সম্মতির পর ১৯৮৭ সালের ১৯শে আগস্ট তাঁরা বিয়ে করেন। তাঁদের দুটি মেয়ে আছে।   তথ্যসূত্র   বিষয়শ্রেণী:চেন্নাইয়ের ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:নারী শক্তি পুরস্কার বিজয়ী বিষয়শ্রেণী:ভারতীয় চক্ষু বিশেষজ্ঞ
থাম্ব|একটি স্কুলের শিক্ষার্থী ও শিক্ষকের সাথে যুক্তরাষ্ট্র সেনাবাহিনীর একজন লেফটেন্যান্ট কর্নেল। লেফট্যানেন্ট কর্নেল (lieutenant colonel) হলো সামরিক বাহিনীতে কমিশনপ্রাপ্ত অফিসারের একটি পদবী, যা বেশির ভাগ মেরিন সেনা ও কিছু বিমানবাহিনীতে দেখা যায়। এটা মেজর পদের উপরে কিন্তু কর্নেল পদের নিচে। অদাপ্তরিকভাবে ও সাধারণ কথাবার্তাতে লেফট্যানেন্ট কর্নেলকে সংক্ষেপে কর্নেল নামে ডাকা হয়।LTC Keith E. Bonn, Army Officer's Guide, 50th Edition, p. 14. Mechanicsville, Pa.: Stackpole Books, 2005. একজন লেফট্যানেন্ট কর্নেল সামরিক বাহিনীর একটি ব্যাটেলিয়ানের দায়িত্বে থাকেন।   দেশ অনুযায়ী লেফট্যানেন্ট কর্নেল পদমর্যাদা   আফগানিস্তান-দাগারমান  আলবেনিয়া-নেনকর্নেল  আর্মেনিয়া-গন্ডাপেত লাইটানেন  বুলগেরিয়া-পডপল্কভনিক  চেক প্রজাতন্ত্র-পডপ্লুকভনিক  ইংল্যান্ড- লেফট্যানেন্ট কর্নেল  ডেনমার্ক-ওবেরস্টলজতঅন্যান্ট  এস্তোনিয়া-কর্নেল লেইটন্যান্ট  ইথিওপিয়া-লেফট্যানেন্ট করোনেল  ফিনল্যান্ড-এভারাস্তি লুতনান্টি  জার্মানি,অস্ট্রিয়া,সুইজারল্যান্ড-ওবেরস্তলেউতন্যান্ট  নাৎসী জার্মানি-ওবারস্তউরমবানফুহরের  জর্জিয়া-ভাইস-কর্নেল  গ্রীস-এ্যান্টি সাইন্ত্যাগমাতারকিস  হাঙ্গেরী-অ্যালেজরেডিস  ইন্দোনেশিয়া-লেতনান কর্নেল  ভারত-লেফট্যানেন্ট কর্নেল  ইরান-সারহ্যাং দোভোম  ইসরাইল-সগান আলুফ  ইতালি-টেনেন্তে কলোন্নেলো  দক্ষিণ কোরিয়া- জুংগ্রাইউং  উত্তর কোরিয়া- জুংগজওয়া  লাটভিয়া-পুল্কভেজলাইটন্যান্টস  পর্তুগাল,ব্রাজিল-টেনেন্টে-করোনেল  পোল্যান্ড-পডপুল্কোনিক  রুমানিয়া-লকটেন্যান্ট কর্নেল  রাশিয়া- পডপল্কোভনিক  তুরস্ক-ইয়ারবেই  আয়ারল্যান্ড-লেফটেন্যান্ট কর্নেল  ফিলিপাইন-তিনিয়েন্তে করোনেল  তথ্যসূত্র   বিষয়শ্রেণী:সামরিক পদমর্যাদা